cyanic-selkie/wikianc huggingface dataset:
Wiki Loves Monuments
Unang ginanap ang Wiki Loves Monuments noong 2010 sa Netherlands bilang isang simulaing proyekto. Nang sumunod na taon, kumalat ito sa iba pang bansa sa Europa at ayon sa Guinness Book of Records, tinalo nito ang noo'y world record sa pinakamalaking paligsahang pampotograpiya. Noong 2012, lumawig pa ang kompetisyon sa labas ng Europa at linahukan ng 35 bansa. Noong Wiki Loves Monuments 2012, mahigit sa 350,000 litrato ng mga makasaysayang bantayog ang na-upload ng higit sa 15,000 kalahok. Noong 2013, ginanap ang Wiki Loves Monuments sa anim na kontinente, kabilang dito ang Antarctica at opisyal na linahukan ng higit sa 50 bansa sa buong mundo.
Mga nagwagi
Ang sumusunod ay ang talaan ng mga nagwagi sa pandaigdigang Wiki Loves Monuments.
Lorenzo Fenoy
Si Lorenzo Fenoy (Agosto 10, 1873 – Oktubre 5, 1926) ay isang abogado, tagapagturo, kapitan ng mga rebolusyonaryo at nahalal na opisyal ng Kongreso ng Malolos. Naging kinakatawan din siya ng ikaapat na distrito ng Pangasinan sa unang Kapulungan ng Pilipinas.
Talambuhay
Ipinanganak si Lorenzo Fenoy noong Agosto 10, 1873 sa Bauang, La Union kina Jorge Fenoy, isang panday, at Eufracia Orduna. Nag-aral siya sa Maynila sa paaralan ni Benidicto Luna noong bata siya. Natapos niya ang kanyang digri ng batsilyer sa sining sa Colegio de San Juan de Letran sa gulang na 14 lamang. Tapos, kumuha siya ng kurso ng batas sa Unibersidad ng Santo Tomas (UST) upang maging abogado. Dahil sa pagsiklab ng Himagsikan noong 1896, natigil ang pag-aaral niya sa UST at ang rebolusyonarong pamahalaan ang nagbigay sa kanya ng digri na licienciado en jurisprudencia (nagtapos sa hurisprudensya) sa pamamagitan ng Universidad Cientifico y Literaria de Filipinas (Unibersidad ng Agham at Panitikan ng Pilipinas).
Bilang isang tao na nagsusulong ng edukasyon, itinatag niya kasama si Gregorio Romulo at sa tulong ni Domingo Dizon ang isang elementaryang paaralan, ang Colegio de la Nuestra Sra. De Rosario sa Trozo, Maynila. Tumagal ito mula 1893 hanggang 1896. Noong 1896, nahalal siya sa Kongreso ng Malolos at naging kapitan ng rebolusyanaryong pamahalaan, bagaman sa kalaunan, napawalang-bisa ang kanyang pagkahalal at paghirang bilang kapitan. Pagkatapos nito, umalis siya patungong Batangas. Sa parehong taon, itinatag niya ang isang elementarya paaralan sa bayan ng Taal, ang Filipinas Libre na tumagal lamang ng isang taon. Naging aktibo muli siya sa pamahalaang rebolusyonaryo nang nahalal siya bilang pangalawang pangulo ng Gobierno Departamental del Sur de Luzon.
Noong panahon ng pananakop ng Estados Unidos sa Pilipinas, nagtayo muli siya ng paaralan sa Bautista, Pangasinan na nag-aalok ng parehong elementarya at sekondaryang pagtuturo at ang pangalan ng paaralan ay Benedicto Luna Institute na ipinangalan niya sa dating niyang guro. Tumagal lamang ang paaralan hanggang 1908. Noong panahon din na ito, pumasok siya sa politika sa ilalim ng Partido Nacionalista. Tumakbo siya sa unang Kapulungan ng Pilipinas para maging kinatawan ng ikaapat na distrito ng Pangasinan. Sa kalaunan, naupo siya sa puwesto nang natalo niya si Joaquin Balmori. Sa Kapulungan, naging kasapi siya ng komite ng batas, halalan, hudikatura, koreo at telegrapo, at patakaran. Isa sa mga batas na kanyang kapwa inaakdaan ay ang pagtalaga sa Mayo 1 bilang pista opisyal para sa paggawa.
Namatay si Fenoy noong Oktubre 5, 1926.
Pansariling buhay
Pinakasalan ni Lorenzo Fenoy si Anista Dedal noong Abril 8, 1895 at nagkaroon sila ng 13 anak. Isa sa kanilang mga anak, si Jose, ay naging abogado din.
Palosebo
Ang palosebo, palo-sebo, palo sebo, o palocebo ay isang kinaugaliang laro ng mga Pilipino na karaniwang isinasagawa tuwing may kapistahang pambayan o anumang mahalagang okasyon, karaniwan na sa mga lalawigan. Kabilang sa tradisyonal na larong ito ang isang mahaba, kininis at nakatayong kawayan na nilagyan ng grasa. Kailangang akyatin ng mga nakikilahok sa laro upang abutin ang isang supot ng gantimpala, na karaniwang naglalaman ng salapi o mga laruan. Maaari ring isang banderitas o maliit na watawat ang aabutin bago magawaran ng tunay na premyo. Nilalaro ang akyatan ng kawayang may pampadulas na ito ng dalawa o higit pang bilang ng mga manlalaro. Karaniwang mga batang lalaki ang sumasali sa larong ito na ginagawa sa labas ng bahay. Diskwalipikado ang hindi makaabot sa pabuyang nakabitin sa dulo ng kawayan. Kailangang kalagin mula sa pagkakatali ang premyo bago pumadausdos pababa ang kalahok.
Iba pang mga kaugnay na kawing
Kaurian:Laro Kaurian:Pilipinas
ang palo sebo ay isang larong pang pilipino
Pingtung
Ang Lungsod ng Pingtung (屏東市) ay isang lungsod sa southern Taiwan.
Pompiano
<templatestyles src="Module:Infobox/styles.css"> Ang Pompiano (Bresciano: Pompià) ay isang comune (komuna o munisipalidad) sa lalawigan ng Brescia, sa rehiyon ng Lombardia, hilagang Italya.
Kasaysayan
Ang unang katibayan ng pagkakaroon ng mga naninirahan sa pook ng Pompiano ay nagsimula sa pagdating ng mga Romano sa lambak ng Po. Ang mga taong nanirahan dati sa teritoryong ito ay ang mga Cenomani na Galo.
Noong medyebal na panahon, ang bayan ng Pompiano ay kilala sa isang dokumento mula sa ikalawang kalahati ng ika-11 siglo kung saan ang presensiya ng mga bayan ng Gerola at Surlengo ay binanggit din bilang pag-aari ng lokal na kleriko na si Odone, na naglagay ng karamihan sa kaniyang mga ari-arian sa ilalim ng hurisdiksyon ng prior ng Pontida.
Sa unang kalahati ng ikalabinlimang siglo, ang bayan ay idinagdag sa mga teritoryo ng Republika ng Venecia, na ang paghahari ay tumagal hanggang 1797 nang ang buong teritoryo ng Brescia ay dumaan sa ilalim ng dominasyong Napoleoniko, sa gayon ay sumusunod sa takbo ng mga pangyayari sa pambansang kasaysayan.
Edi Rama
Si Edi Rama (ipinanganak 4 Hulyo 1964) ay isang Albanian na politiko, artist, manunulat, at ang kasalukuyang Punong Ministro ng Albania simula noong 2013. Siya rin ay naging pinuno ng Partia Socialiste e Shqipërisë (PS; Socialist Party of Albania) simula noong 2005. Si Rama ay naglingkod sa pamahaalan bilang Ministro ng Kultura, Kabataan at Palakasan mula 1998 hanggang 2000, at siya ay naging alkalde ng Tirana mula 2000 hanggang 2011. Pinamunuan niya ang isang koalisyon ng mga sosyalista at makakaliwang partido na nanalo sa halalang pamparlamento ng Hunyo 2013, dinaig ang konserbatibo pagkakaisa ni Punong Ministro Sali Berisha.
Azeglio
<templatestyles src="Module:Infobox/styles.css"> Ang Azeglio (Italiano: [adˈdzɛʎʎo, adˈdzeʎʎo]; Asèj  [aˈzɛj]) ay isang comune (komuna o munisipalidad) sa Kalakhang Lungsod ng Turin sa rehiyon ng Piamonte, hilagang Italya, na matatagpuan mga 45 km hilagang-silangan ng Turin.
May hangganan ang Azeglio sa mga sumusunod na munisipalidad: Bollengo, Palazzo Canavese, Piverone, Albiano d'Ivrea, Viverone, Caravino, Settimo Rottaro, at Borgo d'Ale.
Mga pangunahing tanawin
Ito ay tahanan ng isa o higit pang prehistorikong nakatiyakad na bahay na mga paninirahan na bahagi ng prehistorikong nakatiyakad na bahay sa paligid ng Alpes na Pandaigdigang Pamanang Pook ng UNESCO.
Ekonomiya
Matagal nang naiugnay ang ekonomiya ng bayan sa paggawa ng mga upuan, isang aktibidad na karaniwan sa karamihan ng mga lokal na pamilya, na pinapalitan ito ng tradisyonal na gawaing pang-agrikultura. Ang mga lalaki ay nagtayo ng kahoy na estruktura, habang ang mga babae ay pinalamanan ang mga kuwadro gamit ang mga espesyal na bugkos na tinatawag na lesca, classic marsh grass. Ang aktibidad na ito ay unti-unting nawala, na nag-iiwan ng puwang para sa kahalintulad na aktibidad sa industriya.
Diperensiyang bipolar
Ang diperensiyang bipolar (Ingles: bipolar disorder, manic depressive disorder, manic depression, bipolar affective disorder, mood disorder) ay isang katawagan sa sikiyatriya para sa sakit sa pag-iisip kung saan ang isang indibidwal ay sinusumpong ng matinding depresyon at matinding manya (mania) sa pakiramdam (mood swing) nito.
Sanhi
Ang henetika gayundin ang kapaligiran ay pinaniniwalaang nagaambag sa pagbuo ng diperensiyang bipolar sa isang tao.
Episodyong depresyon
thumb|200px|right|Bagaman ang diperensiyang bipolar ay minamarkahan ng isang transisyong depresyon at manya, ang depresyon ay higit na mas karaniwan. Ang ilan sa mga sintomas ng yugto ng depresyon (depressive episode o episodyong depresibo) ay kinabibilangan ng patuloy na pakiramdam ng kalungkutan, pagkabalisa, galit, isolasyon(pagiging isa) o kawalang pag-asa, mga pagkagulo sa pagtulog at gana, pagod, kawalan ng interes sa mga bagay na kasaya-saya, problema sa konsentrasyon, kalungkutan, galit sa sarili o hindi pagkagusto sa sarili, pagiging mahiyain, pagkabalisa sa pakikisalamuha sa iba, depersonalisasyon, pagiging mainisin, kronikang sakit, kawalan ng motibasyon, at pag-iisip ng pagpapatiwakal. Sa mga malalang kaso, ang indibidwal ay maaaring maging sikotiko na isang kondisyong kilala rin bilang malalang depresyong bipolar na may mga katangiang sikotiko. Ang mga sintomas na ito ay kinabibilangan mga delusyon o mas hindi karaniwang mga halusinasyon. Ang isang pangunahing episdodyong depresyon ay karaniwang nagpapatuloy ng hindi bababa sa dalawang mga linggo at maaaring tumagal ng higit sa anim na buwan kung hindi nagamot.
Episodyong manya
Ang manya ang lagdang katangian ng diperensiyang bipolar at depende sa pagiging malala nito ay kung paanong ang dipensiyang ito ay inuuri. Ang manya ay pangkalahatang inuuri ng isang natatanging yugto ng tumaas na mood(pakiramdam) na kumukuha ng anyong euphoria. Sa yugtong ito, ang mga indibidwal ay karaniwang nakararanas ng isang tumaas na enerhiya at isang nabawasang kailangan ng pagtulog na ang karamihan ay kadalasang nakakatulog ng kaunting tulog na tatlo o apat na oras kada gabi samantalang ang iba ay hindi nakakatulog ng ilang mga araw. Ang isang indibidwal ay maaaring magpakita ng isang pilit na pagsasalita na may mabilis na mga pag-iisip. Ang saklaw ng pansin(panahon ng pagtutuon sa isang bagay) at ang isang taong nasa estadong maniko ay maaaring madaling maistorbo. Ang paghatol ng taong ito ay maaring humina at maaaring maging mapag-gasta sa pamimili o umasal na medyo abnormal para sa mga ito. Ang mga ito ay maaaring umabuso ng mga droga partikular na ang alak, cocaine, o mga pill na pampatulog. Ang pag-aasal ng mga taong ito ay maaaring maging agresibo, hindi mapagparaan sa iba o mapanghimasok. Ang mga nasa yugtong ito ay maaaring makaranas na wala sa kontrol o hindi mapigilan o parang ang mga ito ay makaramdam na sila ay pinili o nasa sa isang espesyal na misyon o may ibang mga ideyang dakila o delusiyonal. Ang pagnanasang seksuwal ay maaaring tumaaas. Sa mas sukdulang mga kaso ng bipolar I, ang isang indibidwal na nasa estadong maniko ay maaaring simulang makaranas ng sikosis o paghihiwalay sa realidad kung saan ang pag-iisip ay naaapektuhan kasama ng mood. Ang ilang mga taong nasa estadong maniko ay nakararanas ng malalang pagkabalisa(anxiety) at napaka mainisin sa puntong bayolente samantalang ang iba ay euporiko at engrande. Upang madiagnos sa manya ayon sa Diagnostic and Statistical Manual of Mental Disorders (DSM), ang isangt tao ay dapat makaranas ng estadong ito ng mood o pakiramdam na tumaas o mainisin gayundin ang ibang mga sintomas ng hindi bababa sa isang linggo, mas mababa kung ang hospitalisasyon ay kailangan. Ang pagkagulo sa pagtulog ang pinakakaraniwang sintomas na prodomal, pagbabago sa mood, sikomotor at gana at ang pagkabalisa ay maaari ring mangyari hanggang tatlong mga linggo bago ang episodyong maniko ay umunlad.
Episodyong hipomaniko
Ang hipomanya(hypomanoia) ay pangkalahatang isang malumanay hanggang katamtamang lebel ng manya na inilalarawa ng optimismo, presyure ng pananalita at gawain at nabawasan pangangailangan sa pagtulog. Sa pangkalahatang, ang hipomanya ay hindi nagpipigil ng paggana ng isang indbidwal gaya ng manya. Maraming mga taong may hipomanya ay aktuwal na mas produktibo kesa sa karaniwan samantalang ang mga indibidwal na may manya ay may kahirapang kumupleto ng mga gawain sanhi ng umikling saklaw ng pansin. Ang ilang mga indbidwal ay may tumaas na pagiging malikhain samantalang ang iba ay nagpapakita ng mababang paghatol at pagiging mainisin. Ang maraming mga meron nito ay nakararanas ng lagdang hayperseksuwalidad. Ang mga taong ito ay pangkalahatang may tumaas na enerhiya at may kagawiang maging mas aktibo kesa sa karaniwan. Gayunpaman, ang mga ito ay walang mga delusyon o mga halusinasyon. Ang hipomanya ay maaaring mahirap na madiagnos dahil ito ay maaaring magpanggap na isa lamang kasiyahan bagaman ito ay nagdadala ng parehong mga panganib gaya ng manya. Ang hipomanya ay maaaring maramdamang mabuti para sa taong nakararanas nito. Kaya kahit natutunan ng pamilya o mga kaibigan ang mga sumpong(mood swing) nito, kadalasang itatanggi ng indibidwal na may mali. Gayundin, maaaring hindi magawang matandaan ng indibidwal ang mga pangyayari na nangyari habang nararanasan nito ang hipomanya. Ang tinatawag na pangyayaring hipomaniko kung hindi sinamahan ng komplementaryong mga episodyong depresibo ay hindi karaniwang itinuturing na problematiko. Ang problema ay lumilitaw kapag ang mga pagbabago sa mood ay hindi makontrol o nagbabago. Kung hindi sinamahan ng mga episodyong depresyon o kundi ay pagiging mainisin, ang pag-aasal ay karaniwang tinatawag na hiperthymia o kasiyahan na siyempre ay perpektong normal. Ang katunayan, ang pinakaelementaryong depinisyon ng diperensiyang bipolar ay kadalasang estadong "bayolente"(marahas) o nakakainis na likas na hindi makokontrol na osilasyon sa pagitan ng hiperthemia (hyperthemia) o dysthymia. Kung hindi nagamot, ang episodyo ng hipomanya ay maaaring tumagal mula ilang mga araw hanggang ilang mga taon. Sa mas karaniwan, ang mga sintomas ay nagpapatuloy ng ilang mga linggo hanggang ilang mga buwan.
Episodyong halong apektibo
Sa konteksto ng diperensiyang bipolar, ang isang estadong halo ay isang kondisyon kung saan ang mga sintomas ng manya at depresyon ay sabay na nangyayari. Ang mga tipikal na halimbawa ay kinabibilangan ng pagiging maiyakin sa episodyong manya o mga mabilis na pag-iisip sa episodyong depresyon. Ang mga indibidwal ay maaari ring makaramdam bigo sa estadong dahil ang isa ay maaaring makaramdam ng pagkabigo at sa parehong panahon ay may mga mabilis na paglipat ng paksa sa pagsasalita ng taong ito. Ang mga halong estado ay kadalasang ang pinaka mapanganib na yugto ng mga diperensiya ng mood kung saan ang pang-aabuso sa substansiya, diperensiyang panik, mga pagtatangka ng pagpapatiwakal at iba pang mga komplikasyon ay maaaring labis na tumaas.
Mga nauugnay na katangian
Ang mga nauugnay na katangian ay mga phenomenang klinikal na karaniwang kasama ng diperensiya ngunit hindi bahagi ng diagnostikong kriterya ng diperensiya. May ilang mga prekursor sa pagiging bata ng mga batang kalaunang nakatanggap ng diagnosis ng diperensiyang bipolar. Ang mga ito ay maaaring magpakita ng hindi halatang mga abnormalidad sa mood, buong mga episodyong pangunahing depresyon at ADHD. Ang diperensiyang bipolar ay sinasamahan rin ng mga pagbabago sa mga proseso at kakayahang kognitibo. Ito ay kinabibilangan ng nabawasang mga kakayahang pang-atensiyon at ehekutibo at nasirang memorya. Kung paanong ang indibidwal ay nagpoproseso ng daigdig ay depende sa sa yugto ng diperensiya na may mga katangiang diperensiyal sa pagitan ng manya, hipomanya at depresyon. Natuklasan ng ilang mga pag-aaral ang isang malaking pagkakaugnay sa pagitan ng diperensiyang bipolar at pagiging malikhain. Ang ilang mga pasyente ay may kahirapan sa pagpapanatili ng mga relasyon sa ibang tao.
Diagnosis
Ang diagnosis ng sakit na ito ay batay sa mga sariling iniulat na mga karanasan ng indibidwal gayundin ang mga abnormalidad sa pag-aasal na iniulat ng mga kasapi ng pamilya, kaibigan o mga kasama sa trabaho na sinundan ng mga pangalawang mga tandang napagmasdan ng mga sikatrista, nars at mga mangyayawang panlipunam o mga sikolohista. May mga talaan ng kriterya para ang isang indibidwal ay madiagnos na may diperensiyang bipolar. Ang pagsusuri ay karaniwang ginagawa sa basehang hindi nangangailang manatili sa ospital. Ang admisyon sa ospital ay isinasaalang alang kung may panganib sa sarili o sa iba ang indibidwal na ito. Ang pinaka malawak na ginagamit na kriterya sa pagdadiagnos ng diperensiyang bipolar ay mula sa Diagnostic and Statistical Manual of Mental Disorders(DSM) na ang kasalukuyang bersiyon ay ang DSM-IV-TR, at ang International Statistical Classification of Diseases and Related Health Problems ng WHO na ang kasalukuyang bersiyon ay ang ICD-10. Ang huling kriterya ay karaniwang ginagamit sa Europa at iba pang mga rehiyon samantalang ang DSM ay ginagamit sa Estados Unidos at iba pang mga rehiyon gayundin sa mga nananaig na pag-aaral ng pananaliksik. Ang DSM-V na ililimbag sa 2013 ay malamang magsama ng karagdagan at mas tumpak na paguuri.
Ang simulang pagsussuri ay maaaring kabilangan ng isang eksaminasyong pisikal ng doktor. Bagaman walang mga pagsubok biolohikal na kukumpirma sa diperensiyang bipolar, ang mga pagsubok ay maaaring isagawa upang hindi ibilang ang mga sakit gaya ng hipothyroidismo o hiperthyroidismo, pagkagulong metaboliko, impeksiyon o sakit na kroniko at impeksiyong syphilis o HIV. Ang EEG ay maaaring gamitin upang hindi ibilang ang epilepsiya at isang CT scan sa ulo upang hindi ibilang ang mga lesyon sa utak. Ang mga imbestigasyon ay pangkalahatang hindi inuulit para sa relapse malibang may spesipikong indikasyong medikal. Ang ilang mga rating scale para sa pag-iiskreen at pagsusuri ng diperensiyang bipolar ay umiiral gaya ng Bipolar spectrum diagnostic scale. Ang paggamit ng mga skalang pagsusuri ay hindi maaaring humalili sa isang buong pakikipanayam na klinikal ngunit ang mga ito ay maaaring magsilbi upang isistema ang rekoleksiyon ng mga sitomas.
Kriterya at mga pang-ilalim na uri
Walang maliwanag na kasunduan kung gaano karami ng diperensiyang bipolar ang umiiral. Sa DSM-IV-TR at ICD-10, ang diperensiyang bipolar ay kinokonsepto bilang spektrum ng bipolar na umiiral sa isang continuum. Ang DSM-IV-TR ay nagtatala ng tatlong mga spesipikong pang-ilalim na uri at isa para sa hindi natukoy:
Ang mga kategoryang bipolar I at II ay may mga tagatukoy na nagpapakita ng presentasyon at kurso ng diperensiyang ito. Halimbawa, ang tagatukoy na isang buong paggaling na interepisodyo ay lumalapat kung may buong remisyon sa pagitan ng dalawang pinaka kamakailang mga episodyo.
Medikasyon
Ang pampanatag ng damdamin(mood stabilizer) ay mga kemikal o droga na ginagamit sa paggamot ng diperensiyang bipolar. Ito ay kinabibilangan ng mga antikonbulsant gaya ng Valproic acid (Depakene), divalproex sodium (Depakote), at sodium valproate (Depacon, Epilim), Lamotrigine (Lamictal), Carbamazepine (Tegretol), Oxcarbazepine (Trileptal) at iba pang medikasyon gaya ng Lithium at ilang atipikal na antisikotiko(risperidone, olanzapine, quetiapine, at ziprasidone)
Epidemyolohiya
Sa Pilipinas, 19% ng mga nagpapagamot sa mga pasilidad ng kalusugang pangkaisipan ay may dayagnosis na diperensiya ng damdamin(mood disorder).
Bairo
<templatestyles src="Module:Infobox/styles.css"> Ang Bairo ay isang comune (komuna o munisipalidad) sa Kalakhang Lungsod ng Turin sa rehiyon ng Piamonte, hilagang Italya, mga 35 km hilaga ng Turin.
Ang Bairo ay may hangganan sa mga sumusunod na munisipalidad: Castellamonte, Torre Canavese, Agliè, at Ozegna.
Ang mga naninirahan sa Bairo ay binansagang tirapere. Ang pangalan ay tumutukoy sa isang kahulugan na ibinigay sa mga matatandang tao ng Bairo na, sa nakaraan, ay may isang partikular na konsepto ng mabuting pakikitungo at tila hindi nila hinamak na tanggapin ang mga dayuhan, lalo na ang mga dumating upang ligawan ang mga lokal na batang babae, sa tunog ng mga bato.
Kasaysayan
Fief ng mga Obispo ng Ivrea noong medyebal na panahon, pagkatapos ay dumaan ang Bairo sa ilalim ng mga Makwes ng Ivrea at Monferrato. Noong 1315 ito ay sumailalim sa Saboya; kabilang sa mga piyudal na panginoon nito ay ang Antonioni di San Martino, ang Giannotti at ang San Martino di Agliè. Noong 1764 ito ay pinagsama ni Carlos Manuel III ng Saboya sa mga fiefdom ng Agliè at Ozegna.
Artesano
Ang artesano ay isang manggagawa o mga dalubhasa sa paggawa o paglikha ng mga bagay na gawa sa kamay na maaaring magagamit o istriktong pang-dekorasyon, halimbawa ang kasangkapan, sining pangdekorasyon, eskultura, pananamit, alahas, mga gamit sa bahay at mga instrumento o kahit na mga gamit na mekanikal katulad ng relong ginawa ng kamay ng isang relohero. Nagsasanay ang mga artesano ng kagalingan at maari sa pamamagitan ng karanasan at kakayahan ay maabot ang antas ng makahulugang gawa ng isang alagad ng sining.
Sa sinaunang Griyego, naakit ang mga artesano sa mga agora at kadalasang itinatayo ang mga pagawaan na malapit sa kanila.
Ferentino
Ang Ferentino ay isang bayan at komuna sa Italya, sa lalawigan ng Frosinone, Lazio, 65 km timog-silangan ng Roma. Matatagpuan ito sa isang burol na 400 m taas ng dagat, sa pook Monti Ernici.
Kasaysayan
Ang Ferentinum ay isang bayan ng Hernici; ito ay nakuha mula sa kanila ng mga Romano noong 364 BK at hindi naging bahagi ng pag-aaklas noong 306 BK. Ang mga naninirahan ay naging mamamayang Roman pagkatapos ng 195 BK, at ang lugar ay naging municipium. Matatagpuan lamang ito sa itaas ng Via Latina at, bilang isang malakas na lugar, nagsilbi para sa pagkulong sa mga bihag.
Mula 1198 hanggang 1557 ito ang luklukan Papal na rektorado ng lalawigan ng Campagna at Marittima.
Malakas sa industriya ng tela (linen at burda) at gawaing kamay (mga ladrilyon ng luwad mula sa Fornaci Giorgi), pagkatapos ng Ikalawang Digmaang Pandaigdig, ang Ferentino ay nakaranas ng isang paglago ng mabigat na industriya, pangunahin ng mga parmasyutiko.
Sant'Anastasia
Ang Sant'Anastasia (Santa Nastàsë) ay isang komuna (munisipalidad) sa Kalakhang Lungsod ng Napoles sa rehiyon ng Italya na Campania, na matatagpuan mga 13 km hilagang-silangan ng Napoles.
Sant'Antimo
Heograpiya
Ang munisipalidad ay matatagpuan sa 67 m sa taas ng dagat at 16 km mula sa gitna ng Napoles.
Sant'Anastasia
Ang Sant'Anastasia ay may hangganan sa mga sumusunod na munisipalidad: Casalnuovo di Napoli, Ercolano, Pollena Trocchia, Pomigliano d'Arco, at Somma Vesuviana. Matatagpuan ito sa Pambansang Liwasan ng Bundok Vesubio, sa paanan ng Monte Somma (ang pinaka sinaunang bunganga ng Vesubio).
Sant'Antimo
Heograpiya
Ito ay isang sentro ng lunsod ng Pianura Campana, na umaabot mula sa Via Appia (sa silangan) at mula sa linya ng riles ng tren na Naples-Foggia (sa kanluran), sa punto ng tagpo ng isang siksik na sapot ng kalsada na nagmumula sa iba't ibang mga sentro ng seksiyonng ito.
Ang lugar ay umaabot sa hilaga ng Napoles at mula sa makasaysayang at pangheograpiyang pananaw, bahagi ito ng pook frattese area.
Daang Session
Ang Daang Session (Daang Session) ay isang pangunahing lansangan sa lungsod ng Baguio sa hilagang Luzon, Pilipinas. Ito ay ang pangunahing sentro ng tinatawag na Baguio Central Business District (BCBD).
Kasaysayan
Nakapangalang Daang Session ang daan dahil tumutungo ito sa dating Baden-Powell Hall, kung saang isinagawa ang Ikalawang Komisyong Pilipino ng mga sesyon nito mula Abril 22 hanggang Hunyo 11, 1904 at opisyal nang sinimulan ang paggamit ng Baguio bilang Summer Capital ng Pilipinas. Binuo ang Komisyon nina Gobernador Heneral Luke E. Wright, pangulo, at mga Komisyoner Henry Clay Ide, Dean Conant Worcester, T. Padre Tavera, Benito Legarda, Jose de Luzuriaga, James Francis Smith at William Cameron Forbes. Isang palatandaan ng ngayo'y Baden-Powell Inn (Bahay-panuluyan ng Baden-Powell), katabi ng mga malalaking terminal ng bus sa Daang Gobernador Pack, ay nakatayo bilang tanging litaw na katibayan ng anumang makasaysayang kabuluhan ng naganap sa Daang Session.
Paglalarawan ng ruta
Matatagpuan ang Daang Session sa sentro ng lungsod. Nahahati ito sa dalawang bahagi:
Itaas na Daang Session (Upper Session Road)
thumb|Sangandaan ng Daang Session at Abenida Magsaysay, patungong silangan. Matatanaw sa kaliwa ang Liwasang Malcolm. Ang bahaging ito ay dumudugtong mula Post Office Loop, Daang Leonard Wood, at paanan ng Burol ng Luneta (kung saang matatagpuan ang SM City Baguio) papunta sa rotonda at dumadaan patungo sa South Drive (patungo sa Baguio Country Club), Daang Loakan (patungo sa Kampo John Hay, Paliparan ng Loakan, Philippine Military Academy, Baguio City Economic Zone, at mga minahan ng Itogon), at Military Cut-Off (patungo sa Daang Kennon)
Bilang ng ruta
Sa ilalim ng pagpapatupad ng bagong sistemang pamilang ng ruta ng Kagawaran ng Pagawaing Bayan at Lansangan (DPWH) noong 2014, bahagi ang kabuuan ng Daang Session ng Pambansang Ruta Blg. 231 (N231) ng sistema ng lansangang bayan sa Pilipinas, na kinabibilangan din ng ilang bahagi ng Kalye Shanum at ng kabuuan ng Daang Loakan (hanggang sa Daang Kennon).
Patok na kultura
Sa kasalukuyan, ang tanging "sesyon" na palaging nagaganap sa lugar ay ang mga jam session at Kikkan (dating kilala bilang Ayuyang), isang paboritong bar ng kapuwang mga Pilipinong tagahanga ng musika at artista sa reggae at katutubong tugtugin. Isang lokal na bandang Pilipino na tinatawag na sessiOnroad ay ibinatay ang kanilang pangalan sa kilalang lansangang ito.
Paleozoic
Ang Era na Paleozoic(Paleozoico; mula Griyegong palaios (παλαιός), "matanda" at zoe (ζωή), "buhay", na nangangahulugang "sinaunang buhay") ang pinakauna sa mga erang heolohiko na sumasaklaw mula tinatayang  (ICS, 2004). Ito ang pinakamahabang ng mga era na Phanerozoic at nahahati sa mga anim na panahon mula pinakamatandang hanggang pinakabata: ang Cambrian, Ordovician, Silurian, Deboniyano, Carboniferous at Permian. Ang Paleozoic ay sumunod sa Neoproterosoiko ng eon na Proterozoic at sinundan ng erang Mesosoiko. Ang Paleozoic ay isang panahon ng dramatikong heolohikal, klimatiko at ebolusyonaryong pagbabago. Ang panahong Cambrian ay nakasaksi ng pinaka mabilis at malawak na dibersipikasyon ng buhay sa kasaysayan ng daigdig na tinatawag na pagsabog na Cambrian kung saan ang modernong phyla ay unang lumitaw. Ang mga isda, artropoda, mga ampibyano at mga reptilya ay lahat nag-ebolb sa panahong Paleozoic. Ang buhay ay nagsimula sa karagatan ngunit kalaunan ay lumipat sa lupain at sa huling Paleozoic, ito ay pinananaigan na ng iba't ibang mga anyo ng organismo. Ang mga malalaking mga gubat ng mga primitibong(sinaunang) mga halaman ay tumakip sa mga kontinente na ang karamihan ay nabuo sa mga kamang coal ng Europa at silanganing Hilagang Amerika. Tungo sa huli ng erang ito, ang malalaki at sopistikadong mga reptilya ay nanaig at ang unang modernong mga halaman na mga konipero ay lumitaw. Ang erang Paleozoic ay nagwakas sa isang pinakamalaking ekstinksiyong pang-masa sa kasaysayan ng daigdig na pangyayaring ekstinksiyong Permian-Triasiko. Ang mga epekto ng katastropiyang ito ay nakapipinsala na ang buhay sa lupain ay tumagal nang mga 30 milyong tungo sa erang Mesosoiko upang makapanumbalik. Ang pagpapanumbalik sa buhay na dagat ay maaaring naging mas mabilis.
Jason Abalos
Si Jason Jimenez Abalos (ipinanganak nung January 14, 1985)
Mga Telebisyon
Mga Pelikula
Ilog Ganges
thumb|right|Pamamangka, isang maagang umaga sa Ilog Ganges.
Ang Ilog Ganghes o Ilog Ganges ay isang itinuturing na banal na ilog sa Indiya. Nagsisimula ito sa itaas ng Himalayas ng Hilagang Indiya, sa puntong lagpas sa 3,048 metro o 10,000 piye, sa ibaba ng antas ng dagat.
Unibersidad ng Botswana
Ang Unibersidad ng Botswana, o UB ay itinatag noong 1982 bilang ang unang institusyon ng mas mataas na edukasyon sa Botswana. Ang unibersidad ay may apat na mga kampus: dalawang sa kabiserang lungsod ng Gaborone, isa sa Francistown, at isa pa sa Maun. Ang unibersidad ay nahahati sa anim na mga fakultad: Negosyo, Edukasyon, Engineering, Humanidades, Agham at Agham Panlipunan.
Ang UB ay nagsimula bilang bahagi ng isang mas malaking sistema ng unibersidad na kilala bilang UBBS, o ang University of Bechuanaland (Botswana), Basotoland (Lesotho), at Swaziland; na itinatag noong 1964 upang mabawasan ang pagdepende ng tatlong edukasyong tersiyaryo sa panahong-aparteid na Timog Africa. Matapos maging mga malayang bansa ang Botswana at Lesotho noong 1966, ang unibersidad ay tinawag na ang University of Botswana, Lesotho, at Swaziland (UBLS).
Produktong pangkarangyaan
Ang produktong panluho, produktong pangkarangyaan, kalakal na pangkarayaan, o kalakal na pangluho (Ingles: luxury product, luxury goods) ay mga produkto at mga serbisyong hindi itinuturing na talagang kinakailangan o mahalaga at may kaugnayan sa kasaganaan. Ang diwa ng karangyaan ay umiiral sa sari-saring mga anyo magmula sa pagsisimula ng kabihasnan. Ang gampanin nito ay magkasinghalaga sa kapanahunan ng sinaunang mga imperyo ng kanluran at ng silangan at sa mga lipunan ng makabagong panahon. Dahil sa mapagmamasdang malinaw na pagkakaiba sa pagitan ng mga uring panlipunan sa sinaunang mga sibilisasyon, ang pagkonsumo o paggamit ng karangyaan ay nakahangga lamang sa mga uri ng mga taong nakaaangat ang katayuan o ang mga taong maituturing na "napili".
Jules Verne (ATV)
Ang Jules Verne ay isang Automated Transfer Vehicle ng Europa na hindi nanangailangan ng tao para i-kontrol ito. Gagamitin ang spaceship na ito upang ayusin ang Kalawakang Estasyon Internasyonal at bigyan ng supply ng tubig at pagkain ang mga tao na nasa Kalawakang Estasyon Internasyonal.
Jafet
thumb|right|Mula sa kaliwa: sina [[Sem, Cam at Jafet, iginuhit ni James Tissot.]]
Si Jafet  o Japhet, (Ingles: Japheth, ; Hebreo. יפת, Yafet, Griyego: Ιάφεθ , Iapheth, Latin Iafeth o Iapetus, Arabe: يافث) ay ang isa sa mga anak na lalaki ni Noe sa Bibliya. Sa ilang mga pagbanggit sa wikang Arabe, kalimitang ibinibigay ang kanyang pangalan bilang Yafeth ibn Nuh (o "Jafet anak ni Noe"). Ayon kay Jose Abriol, katumbas sa Hebreo ang Jafet ng mga katagang "lumago" o "pakapalin". Kapatid niya sina Sem (o Shem) at Cam (Ham o Cham).
Sanggunian
Kaurian:Mga tauhan sa Lumang Tipan
Dante Varona
Si Dante Varona ay isang artista sa Pilipinas. Unang gumanap si Dante noong dekada 1970 subalit hindi siya pa gaanong sumikat hanggang sa dumating muli ang isa pagkakataon sa kanya noong ang dekada 1980. Nakagawa nang halos dalawang dosenang pelikula na karamihan siya ang pangunahing bituin. Si Dante ang bukod tanging artista na tumalon sa pinakamataas na tulay ng Pilipinas ang Tulay ng San Juanico na walang doble para sa kanyang pelikulang Hari ng Stunt.
Montalto Uffugo
Ang Montalto Uffugo (Calabres: Muntàvutu) ay isang lungsod at komuna (munisipalidad) sa lalawigan ng Cosenza sa rehiyon ng Calabria sa katimugang Italya. Ang orihinal na pangalan ng bayan ay Montalto. Ang Uffugo ay idinagdag sa pangalan ng bayan pagkatapos ng panahon ng pag-iisa noong dekada 1860. Ito ang tahanan ng kompositor na si Ruggero Leoncavallo noong siya ay bata pa. Ang tagpuan ng kaniyang opera na Pagliacci ay sa Montalto.
Francisco de Goya
thumb|right|Isa pang larawan ni Goya, ipininta ni [[Vicente López y Portaña.]] Francisco José de Goya y Lucientes (30 Marso 1746-16 Abril 1828) ay isang Kastilang pintor at ng mga manlilikha ng mga inukit na larawan. Isa siyang Aragones na gumagawa ng mga obra maestra para sa korte ng pamahalaan ng Espanya. Isa rin siyang tagatala ng kasaysayan. Itinuturing siyang kapwa isa sa mga huling Matatandang Dalubhasa at maging isa sa sa mga makabagong pintor ng kaniyang panahon. Ang mga elementong subersibo at subhetibong sa kaniyang sining, maging ang pangangasiwa ng pintura, ang naging huwaran ng mga sumunod na mga salinlahi ng mga artista ng sining, katulad nina Édouard Manet at Pablo Picasso.
Si Goya ang unang natatanging dibuhistang lumitaw mula noong ika-17 dantaon. Bilang kinahihiligang pintor sa korte ng mga Kastila, nakalikha siya ng maraming mga larawan ng mga pamilyang maharlika, na nadadamitan ng mga eleganteng kasuotan at pinong mga alahas, ngunit kapuna-puna ang mga itsura ng mukhang may kasakiman, kapalaluan, kahambugan at karangyaan. Subalit nagpinta rin si de Goya ng mga eksenang dramatiko. Isang halimbawa nito ang The Third of May, 1808 o "Ang Ikatlo ng Mayo, 1808", na naglalarawan ng pagbibigay ng mga sundalong Pranses ng parusang kamatayan sa isang grupo ng mga rebeldeng Kastila. Kinasasangkapan ang nakagigimbal na tanawing ito ng mga nagsasalungatang pahid ng liwanag at kadiliman, at malungkuting mga kulay na tinutusok ng mga isinaboy na pula.
Talambuhay
Lumipat siya sa Madrid noong 1775 kung saan naakit ang hari ng Espanya sa kaniyang mga akdang-larawan, kung kaya't nagpagawa ito sa kaniya ng mga panabing na kayo, hanggang sa italaga siya ng hari bilang opisyal na pintor-ng-korte noong 1786.
Nagkaroon siya ng isang sakit na naging dahilan ng kaniyang labis na pagkabingi noong 1792, at naging sanhi rin ng pagbabago sa mga uri ng larawang iginuguhit niya. Pagkaraan, nilusob naman ni Napoleon Bonaparte ang Espanya, na napailalim sa Pransiya sa loob ng anim na taon. Kinamuhian ni de Goya ang digmaan na nakaapekto rin sa kaniyang pagpipinta.
Noong 1824, dahil sa pag-iwas sa katayuang pampolitika (hindi na nagustuhan ng mga tagapamahalaan ang tema ng kaniyang mga larawan), nagretiro siya sa Pransiya, kung saan namatay siya noong 1828 sa edad na 82.
Larangan
Sa kabuoan ng buhay ni de Goya, lumikha siya ng mga larawan ng mga aristokratang mga kababaihan at mga bata na kabilang sa korteng Kastila. Subalit ng magkaroon siya ng karamdaman at dumanas ng mga kahirapan sa panahon ng digmaan, nagbago ang anyo at tema ng kaniyang mga dibuho: mula sa mga mga maririkit o kaakit-akit na naging mga nakagigimbal na mga mangkukulam; at mula sa mga bata na naging mga masasamang manekin. Inihambing sa mga masasamang pangitain ang kaniyang mga gawang ito na mayroon ding laman na mga kanibal (o kumakain ng kapwa-tao), mga kalansay, at mga buwitre, mga naglalarawan ng karahasan ng lipunan at ng mga kasamaan ng digmaan.
San Paolo Bel Sito
Ang San Paolo Bel Sito ay may hangganan sa mga munisipalidad ng Liveri at Nola.
Thomas Gainsborough
Si Thomas Gainsborough (bininyagan Mayo 14, 1727 – Agosto 2, 1788) ay isa sa mga pinakakilalang mga tagapinta at tagaguhit ng mga larawan ng tao at tanawin noong ika-18 dantaon sa Britanya.
Talambuhay
Sa gulang na 14, nilisan ni Gainsborough ang Sudbury, Suffolk para mag-aral ng sining sa London. Nagbalik siya sa Sudbury noong 1746 kung saan napangasawa niya si Margaret Burr. Noong 1760, lumipat siya sa bayan ng Bath, kung saan sumikat siya bilang dibuhista ng mga larawan at mukha ng mga tao. Kumalat ang kaniyang pagsikat hanggang London. Tuluyang namalagi siya sa London noong 1774. Binawian siya ng buhay noong 1788.
Larangan
Hindi siya sumang-ayon sa Ingles na kritiko at artista rin ng sining na si Ginoong Joshua Reynolds, na sumulat na hindi magagamit ng matagumpay ang asul sa pagpipinta maliban na lamang bilang isang maliit na bahagi ng isang larawan. Nagresulta ang pagtanggi ni Gainsborough sa ganitong paniniwala sa pagkakalikha niya ng dibuhong Ang Asul na Bata o Ang Batang Asul (The Blue Boy [sa Ingles]), naging isa sa mga pinakahinahangaang mga larawan sa mundo.
Ipininta ni Gainsbourough si Haring George III nang walong ulit.
Parangal at pagkilala
Noong 1768, naging isa sa mga kasapi ng Akamenyang Royal si Gainsborough, isang samahang nagtatanghal para sa mga alagad ng sining.
Captain Chaos
Si Captain Chaos ay isang tauhan sa pelikulang The Cannonball Run.
Josh Groban
thumb|right|Si Josh Groban.
Si Joshua Winslow Groban (ipinanganak noong 27 Pebrero 1981) ay isang Amerikanong mang-aawit at manunulat ng awiting nabigyan ng nominasyong pang-Grammy.
Kondado ng Edessa
Ang Kondado ng Edessa ang isa sa mga estado ng nagkrusada noong ika-12 siglo CE na nakabase sa Edessa na isang siyudad na may sinaunang kasaysayan at simulang tradisyon ng Kristiyanismo. Sa huling panahon ng Imperyong Byzantine, ang Edessa ay naging sentro ng buhay pangkatalinuhan sa loob ng Simbahang Ortodoksong Syriac. Ito ay naging sentro ng pagsasalin ng pilosopiyang Sinaunang Griyego sa wikang Syriac na nagbigay ng pagsulong para sa mga kalaunang salin sa wikang Arabiko. Nang dumating ang mga nag-krusada, ito ay isa pa ring sapat na mahalaga na nakatukso sa isang karagdagang ekspedisyon pagkatapos ng Pagsalakay sa Antioch. Ang unang Konde ng Edessa ay naging hari ng Kaharian ng Herusalem at ang mga kalaunang konde ay kanilang mga pinsan. Hindi tulad ng ibang mga estado ng nagkrusada. Hindi tulad ng ibang mga estado ng nagkrusada, ang kondadong ito ay nakakandaduhan ng lupain. Ito ay malayo mula sa ibang mga estado at walang mabuting relasyon sa mga napakalapit nitong kapitbahay na Prinsipalidad ng Antioch. Ang kalahati ng kondado kabilang ang kabisera nito ay matatagpuan sa silangan ng Euphrates malayo sa silangan na gumagawa ritong partikular na masasalakay. Ang kanlurang bahagi ng Euphrates ay kinontrol ng mugo ng Turbessel. Ang silanganing hangganan ng Edessa ang Ilog Tigris. Ang Pagsalakay sa Edessa noong 1144 ang unang pangunahing pagurong para sa Outremer at humimok ng Ikalawang Krusada. Ang lahat ng mga kalaunang Krusada ay naligalig sa stratehikong mga kawalang katiyakan at kawalang mga kasunduan. Hindi tinangka ng ikalawang Krusada na kunin ang Edessa na binilang na mas mahusay sa stratehiya na kunin ang Damascus. Gayunpaman, ang kampanya laban dito ay nabigo kaya walang naisakatuparan at ang Edessa ay nawala sa mga Kristiyano. Ang modernong siyudad ng Şanlıurfa sa Turkey na hindi nagpatanatili ng dati nitong kahalagaahan at ang Simbahang Silangang Ortodokso ay karamihang naglaho pagkatapos ng henosidyong Armenian noong Unang Digmaang Pandaigdig.
Lalim ng Nares
Ang Lalim ng Nares, Kalaliman ng Nares, o Kalalimang Nares (Ingles: Nares Deep) ay isang pook na matatagpuan sa Karagatang Atlantiko na tinatayang may kalalimang 23,000 mga talampakan. Nakalagak ito sa hilagang-katimugan ng Porto Riko sa pang-ilalim ng tubig na Kapatagang Pang-ilalim ng Nares ng Karagatan ng Hilagang Atlantiko. Nagmula ang pangalan ng Lalim ng Nares mula kay Sir George Strong Nares, na isang kapitang Britaniko ng sasakyang pangdagat na pangpananaliksik na Challenger noong naganap ang ekspedisyon nito sa Antartiko mula 1872 hanggang 1874.
Giuseppe Garibaldi
Si Giuseppe Garibaldi (4 Hulyo 1807 – 2 Hunyo 1882) ay isang Italyanong militar at pinunong pampolitika. Noong siya nasa mga ika-20 gulang, sumali siya sa mga makabayang manghihimagsik na mga Italyanong Carbonari, at nangailangang tumakas makaraan ang isang bigong pagaalsa. Nang lumaon, tumulong siya sa pagkakamit ng kalayaan ng Uruguay, na pinamumunuan ang Lehiyong Italyano sa Digmaang Sibil ng Uruguay, at pagkaraan nagbalik sa Italya bilang tagapag-utos sa mga alitan ng Risorgimento.
John Napier
Si John Napier ng Merchistoun (1550 – 4 Abril 1617) - na lumalagda rin bilang Neper o Nepair - na may pangalang Marvellous Merchiston, ay isang Eskoses na matematiko, pisiko, astronomo, astrologo at ika-8 Laird ng Merchistoun, lalaking anak ni Sir Archibald Napier ng Merchiston. Higit siyang naaalala bilang ang imbentor ng mga logaritmo at mga buto ni Napier (Napier's bones sa Ingles), at sa pagpapatanyag ng paggamit ng tuldok na desimal. Bahagi na ngayon ng Pamantasan ng Edinburgh ang pook ng kapanganakan ni Napier na Kastilyo ng Merchiston, kilala rin bilang Tore ng Merchiston, Edinburgo, Eskosya. Pagkaraang mamatay dahil sa piyo o gawt, inilibing si Napier sa Simbahan ni San Cuthbert, Edinburgo.
Kaugnay ng mga logaritmo, upang mapapayak ang mga kalkulasyon o pagsusuma na gamit ang kanyang mga logaritmo, umimbento siya ng isang pangkat ng pangsuma o pangkalkulang mga bareta o panukat, o mas pangkaraniwang tinatawag na "mga buto ni Napier" na naging mga ninuno ng mga pantuwid o ruler na napapadulas.
Polpenazze del Garda
<templatestyles src="Module:Infobox/styles.css">
Ang Polpenazze del Garda (Gardesano: Polpenàs) ay isang comune (komuna o munisipalidad) sa lalawigan ng Brescia, sa rehiyon ng Lombardia, hilagang Italya. Ito ay matatagpuan malapit sa kanlurang baybayin ng Lawa Garda.
Pinagmulan ng pangalan
Ayon kay Mazza (1986), ang toponimo ay nagmula sa Latin na Pomponius, pangalan ng taong Romano, sa pamamagitan ng pejorative augmentative na Pomponicius. Noong ika-12 siglo ang bayan ay tinawag na Pulpinazo, habang noong ika-13 siglo ay pinatunayan ang paggamit ng Polpenazi.
Pandaigdigang pamanang pook
Ito ay tahanan ng isa o higit pang prehistorikong nakatiyakad na bahay (o bahay tumpok) na mga paninirahan na bahagi ng Mga prehistorikong nakatiyakad na paninirahan sa paligi ng Alpes na Pandaigdigang Pamanang Pook ng UNESCO.
Turismo
Ang isang madalas na binisita na punto ng sanggunian ay ang makasaysayang sentro ng bayan. Ang galeriya na itinayo sa mga dingding ng kastilyo ay kawili-wili, upang muling likhain ang sinaunang patrol ng mga guwardiya, at ang katabing tore-museo, kung saan maaari mong tangkilikin ang isang panorama patungo sa Valtenesi na may Lawa Garda sa may likuran. Sa mga parisukat sa loob ng kastilyo, maraming mga pangyayari - mga palabas ay nakahanay, lalo na sa panahon ng tag-araw, na nakakaakit ng maraming mga bisita, salamat din sa panorama ng mga morainikong burol ng Valtenesi.
Paputok (paglilinaw)
Maaring tumukoy ang paputok sa:
Fidenza
Pinagmulan ng pangalan
Ang kasalukuyang pangalan ay nagmula sa Latin na Fidentia, isang magandang pangalan na konektado sa terminong fides, "tiwala", at may fidens, -entis, kasalukuyang participle ng pandiwa na magtiwala, "magtiwala". Noong unang bahagi ng Gitnang Kapanhunan ang lungsod ay pinalitan ng pangalan na Borgo San Donnino, mula sa pangalan ng santong patron na, ayon sa tradisyon, ay pinugutan ng ulo doon, marahil noong 296. Noong 1927 ang orihinal na pangalan ay naibalik.
Balangero
Ang Balangero ay may hangganan sa mga sumusunod na munisipalidad: Corio, Coassolo Torinese, Mathi, Lanzo Torinese, at Cafasse.
Pisikal na heograpiya
Ang Balangero ay matatagpuan sa hilagang-kanluran ng Turin. Ito ay matatagpuan sa pasukan sa Valli di Lanzo; ang munisipal na lugar ay tinatawid mula kanluran hanggang silangan ng Rio Banna, isang tributaryo ng Malone.
Kasaysayan
Sa loob ng halos 80 taon, aktibo ang isang silyaran ng asbestos sa teritoryo ng munisipalidad na ito at sa karatig na Corio. Sa isang proyekto ng Rehiyon ng Piamonte ay naisip na magpasok ng isang planta ng koryente na may mga fotovoltaico na panel sa pook.
Tagaturo
Ang tagaturo ay maaring tumukoy sa:
Bart D. Ehrman
Si Bart D. Ehrman (ipinanganak noong 1955) ay isang Amerikanong skolar ng Bagong Tipan na kasalukuyang Natatanging Propesor na James A. Gray ng mga Pag-aaral Relihiyoso(Religious Studies) sa University of North Carolina at Chapel Hill. Si Ehrman ay isa sa mga pangunahing skolar ng Bagong Tipan at nagkamit rin ng papuri sa sikat na lebel na sumulat ng apat na mahusay na bumentang mga aklat ayon sa New York Times. Ang kanyang pinakakilalang mga aklat ang Misquoting Jesus at Jesus, Interrupted. Ang trabaho ni Ehrman ay nakatuon sa tekstuwal na kritisismo(textual criticism) ng Bagong Tipan at sinaunang Kristiyanismo. Siya ay isang agnostiko.
Education
Si Ehrman ay lumaki sa Lawrence, Kansas, Estados Unidos at dumalo sa Lawrence High School kung saan siya kabilang sa pangkat na kampeon ng debate noong 1973. Siya ay nagsimulang mag-aral ng Bibliya at ang orihinal na mga wika nito sa Moody Bible Institute at nagtapos noong 1978 sa Wheaton College sa Illinois. Kanyang natanggap ang kanyang PhD at M.Div. mula sa Princeton Theological Seminary kung saan siya nag-aral sa ilalim ng skolar ng Bibliyang si Bruce Metzger. Siya ay nagkamit ng magna cum laude para sa parehong BA noong 1978 at PhD noong 1985.
Buhay
Si Ehrman ay naging Kristiyanong Ebanghelikal noong tinedyer. Sa kanyang mga aklat, kanyang inalala ang kanyang kasigasigan bilang isang born again na pundamentalistang Kristiyano na tiyak na kinasihan ng diyos ang mga salita ng Bibliya at iningatan ang mga teksto nito mula sa lahat ng kamalian. Ang kanyang pagnanais na maunawaan ang orihinal na mga salita ng Bibliya ang nagtulak sa kanya na pag-aralan ang mga sinaunang wika ng Bibliya at tekstuwal na kritisismo. Gayunpaman, ang kanyang pag-aaral sa pagkatapos ng kolehiyo(graduate studies) ay kalaunang kumimbinsi sa kanya na kailangang makilala ang mga kontradiksiyon sa mga manuskrito ng Bibliya kesa sa pagtatangkang pagkasunduin ang mga salungatan. Siya ay nanatiling liberal na Kristiyano sa loob ng 15 taon ngunit kalaunang naging agnostiko pagkatapos na makipaglaban sa pilosopikal na problema ng kasamaan at mga pagdurusa sa mundo.
Siya ay dating Pangulo ng Southeast Region ng Society of Biblical Literature at malapit na nagtrabaho bilang editor sa ilang mga publikasyon ng Society. Sa kasalukuyan, siya ay kapwa-editor ng seryeng New Testament Tools and Studies. Ang karamihan sa mga aklat ni Ehrman ay nakatuon sa iba't ibang gma aspeto ng tesis ni Walter Bauer na ang Kristiyanismo ay palaging magkakaiba iba at magkakalaban sa sarili nito. Si Ehrman ay kalimitang itinuturing na pionero sa pag-uugnay ng kasaysayan ng sinaunang iglesia sa mga uring tekstuwal(textual variants) sa loob ng mga manuskrito ng Bibliya at inimbento ang terminong proto-orthodox Christianity upang ilarawan ang Kristiyanismo na umiiral bagong ang kasunduan o orthodoxy ay naitatag. Sa kanyang mga aklat, ipinakita ni Ehrman na mula sa panahon ng mga ama ng simbahan(church fathers), ang mga itinakwil bilang heretiko gaya halimbawa ni Marcion ang kinasuhan ng pagbabago ng mga manuskrito ng Bibliya. Iminungkahi ni Ehrman na aktuwal na mas kalimitang ang orthodox ang lumihis(corrupted) ng mga manuskrito at nabago ng mga teksto upang itaguyod ang kanilang mga partikular na pananaw.
Pulot ng mānuka
Ang pulot ng mānuka ay isang uri ng pulot mula sa Awstralya at Bagong Selanda na galing sa nektar ng puno ng Leptospermum scoparium o kung tawagin sa Maori ay mānuka. Mayroon itong mga katangiang antibakteryal at antiimplamatoryo ngunit di pa kongklusibo ang mga pag-aaral na naisagawa na.
Herbiboro
Herbiboro (Ingles: herbivore) ang mga organismong anatomiko at pisiolohikong umangkop sa pagkain ng halaman. Ang herbiborya (herbivory) ay isang uri ng pagkonsumo na ang organismo ay pangunahing kumakain ng mga autotropa (autotroph) gaya ng mga halaman, algae at nagpo-potosintesis na mga bakterya. Sa pangkalahatan, ito ang mga organismong kumakain ng mga autotropa ay kilala bilang pangunahing tagakonsumo.
Balme
<templatestyles src="Module:Infobox/styles.css"> Ang Balme ay isang comune (komuna o munisipalidad) sa Kalakhang Lungsod ng Turin sa rehiyon ng Piamonte, hilagang Italya. Ito ay matatagpuan sa lugar ng Alpes Grayos, sa isa sa Valli di Lanzo, sa humigit-kumulang 45 km hilagang-kanluran ng Turin, sa hangganan ng Pransiya.
May hangganan ang Balme sa mga sumusunod na munisipalidad: Ala di Stura, Bessans (Pransiya), Bonneval-sur-Arc (Pransiya), Groscavallo, Lemie, at Usseglio.
Kasaysayan
Pinaninirahan mula noong sinaunang panahon, ang unang pagbanggit ay matatagpuan sa mga sulatin ng Castellania di Lanzo mula sa ika-14 na siglo. Hanggang sa ika-17 siglo, ang nayon ay isang maliit na bahagi ng Ala di Stura, na nakakuha ng awtonomiya na pang-administratibo lamang noong 1610 sa inisyatiba ni Giovanni Castagneri Ljnch (Gian di Lèntch), isang dalubhasa at dinamikong negosyante na nanirahan sa itaas na lambak, kung saan noong 1591 natapos na niya ang pagtatayo ng kuta ng mga Routcha.
Abdelaziz Bouteflika
Si Abdelaziz Bouteflika (bigkas; عبد العزيز بوتفليقة ; 2 Marso 1937 – 17 Setyembre 2021) ay isang Alheryanong politiko na naging ikalimang Pangulo ng Alherya mula noong 1999. Siya ay ang Ministro ng Ugnayang Panlabas mula 1963 hanggang 1979. Bilang Pangulo, pinangasiwaan niya ang katapusan ng madugong Digmaang Sibil ng Alherya noong 2002, at tinapos niya ang emergency rule noong Pebrero 2011 sa gitna ng kabagabagan sa rehiyon. Siya rin ay nagsilbi bilang pangulo ng United Nations General Assembly.